20/01/2020 | Administración LocalMunicipal
Teo
Modificación da Ordenanza reguladora do prezo público pola realización de actividades culturais e deportivas

EDICTO Téndose aprobado provisionalmente polo Pleno da Corporación en sesión de data 09/10/2019 a 4.ª modificación da Ordenanza do Prezo Público por realización de actividades culturais e deportivas, acordo que foi publicado no Boletín Oficial da Provincia n.º 197, de data de 16/10/2019, e, unha vez transcorrido o prazo de 30 días a que fai referencia o artigo 49 da Lei 7/1985, do 2 de abril, de Bases do Réxime Local, sen se ter presentado reclamacións contra dito acordo provisional, éste queda automáticamente elevado a definitivo, procedéndose á publicación do seu texto íntegro de seguido: 4.ª.–MODIFICACION DA ORDENANZA REGULADORA DO PREZO PÚBLICO POLA REALIZACIÓN DE ACTIVIDADES CULTURAIS E DEPORTIVAS Artigo único.–Modificación do artigo 5.–Exencións e bonificacións. Modifícase o texto do artigo 5.º no apartado dedicado ás bonificacións, de xeito que queda redactado como segue: Artigo 5.–Exencións e bonificacións. A solicitude de exencións de prezos públicos deberá facerse por escrito no momento de formalizar a inscrición na actividade, agás cambios que se produzan con posterioridade. No caso de solicitudes posteriores de exencións de prezos públicos que sexan admitidas e tramitadas polo concello e de resolverse favorablemente, a bonificación ou exención terá efectos a partir da data da solicitude de bonificación. Darán dereito a exención total nos prezos públicos pertencer a:  Familias en situación de emerxencia social acreditada polos servizos sociais do Concello de Teo, mediante informe social, no que se faga constar a dificultade económica de acceso a este servizo.  Unidades familiares cunha renda per cápita igual ou inferior ao 25% do IPREM anual*. (*) IPREM anual: indicador público de renda de efectos múltiples. Terase en conta o IPREM anual do exercicio ao que corresponda a declaración do IRPF, e xustificarase coa presentación desta declaración ou documentación análoga no caso de non existir obriga legal de presentala.  Unidades familiares na que todas e todos os seus membros adultos se atopen en situación de desemprego. xustificarase coa presentación de documentación acreditativa da situación de desemprego e da de convivencia. Darán dereito a unha bonificación do 50% nos prezos públicos pertencer a:  Familia numerosa de categoría especial, segundo a súa definición contemplada na Lei 40/2003, do 18 de novembro, de protección ás familias numerosas. Presentarase titulo de familia numerosa.  Unidades familiares cunha renda per cápita igual ou inferior ao 50% do IPREM anual. (*) IPREM anual: indicador público de renda de efectos múltiples. Terase en conta o IPREM anual do exercicio ao que corresponda a declaración do IRPF, e xustificarase coa presentación desta declaración ou documentación análoga no caso de non existir obriga legal de presentala. Darán dereito a unha bonificación do 20% nos prezos públicos as seguintes situacións:  Pertencer a unha familia numerosa categoría xeral, segundo a súa definición contemplada na Lei 40/2003, do 18 de novembro, de protección ás familias numerosas. Presentarase titulo de familia numerosa  Usuarios e usuarias menores de idade con cunha discapacidade recoñecida como mínimo do 33%. Documentarase coa certificación de discapacidade ou co declaración de dependencia.  Pertencer a familias monoparentais segundo a definición da Lei 3/2011, do 30 de xuño, de apoio á familia e á convivencia de Galicia, establecida no apartado c) do artigo 4. Esta situación deberá acreditarse mediante a presentación do libro de familia no que figuren un/ha proxenitor/a e os/as menores, así como o certificado de convivencia. No caso de falecemento dun/ha proxenitor/a, presentarase, ademais da documentación anterior, o certificado de defunción. De existires outro proxenitor ou proxenitora coa obriga do pagamento da pensión de alimentos que non contribúa economicamente ao sustento da descendencia común, requiriranse tamén o testemuño do convenio xudicialmente aprobado ou da resolución xudicial que declare o dereito de alimentos, o testemuño de ter instado a execución da resolución que declare aquel dereito e a certificación expedida polo/a secretario/a xudicial que acredite o resultado infrutuoso desa execución. Con carácter excepcional, por estar en curso o proceso xudicial correspondente, poderase eximir da entrega desta última documentación mediante informe do departamento de Servizos Sociais do concello de Teo. As anteriores bonificacións non son acumulables, de xeito que os usuarios/as tan só poderán acollerse a aquela que lles resulta máis beneficiosa. Teo, 15 de xaneiro de 2020. O alcalde Rafael Carlos Sisto Edreira